b'\n_START_ARTICLE_\nMatrica (matematika)\n_START_PARAGRAPH_\nMatrica \xe2\x80\x93 sta\xc4\x8diakamp\xc4\x97 element\xc5\xb3 (da\xc5\xbeniausiai skai\xc4\x8di\xc5\xb3) lentel\xc4\x97. Matricas tiria matric\xc5\xb3 teorija. Matricos naudojamos tiesini\xc5\xb3 lyg\xc4\x8di\xc5\xb3 sistemoms spr\xc4\x99sti, taip pat atliekant tiesines transformacijas (pavyzd\xc5\xbeiui, kompiuterin\xc4\x97je geometrijoje sukant objektus ar kei\xc4\x8diant j\xc5\xb3 dyd\xc4\xaf).\n_START_SECTION_\nKitos susijusios s\xc4\x85vokos\n_START_PARAGRAPH_\nKvadratinei matricai apibr\xc4\x97\xc5\xbeiamas charakteristinis polinomas, kurio \xc5\xa1aknys vadinamos matricos tikrin\xc4\x97mis reik\xc5\xa1m\xc4\x97mis, taip pat svarbi yra matricos tikrinio vektoriaus s\xc4\x85voka. Matricos pagrindin\xc4\x97s \xc4\xafstri\xc5\xbeain\xc4\x97s element\xc5\xb3 suma yra vadinama matricos p\xc4\x97dsaku, jis yra lygus matricos tikrini\xc5\xb3 reik\xc5\xa1mi\xc5\xb3 sumai.'